

**ΕΛΛΗΝΙΚΗ ΔΗΜΟΚΡΑΤΙΑ ΡΕΘΥΜΝΟ 18.07.2024**

**ΝΟΜΟΣ ΡΕΘΥΜΝΗΣ ΑΡ. ΑΠΟΦ.: 4191**

**ΔΗΜΟΣ ΡΕΘΥΜΝΗΣ**

**ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ**

**ΘΕΜΑ:** «Πρόσληψη Ειδικού Συνεργάτη - Δημοσιογράφου»

**Ο ΔΗΜΑΡΧΟΣ ΡΕΘΥΜΝΗΣ**

Έχοντας υπόψη:

1. Τις διατάξεις του άρθρου 58 του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» (ΦΕΚ 87/τ.Α/2010), όπως ισχύει.
2. Τις διατάξεις του άρθρου 163 του Ν. 3584/07 «Κύρωση του Κώδικα Κατάστασης Δημοτικών και Κοινωνικών Υπαλλήλων» (ΦΕΚ 143/τ. Α΄/2007), όπως ισχύει.
3. Τις διατάξεις του άρθρου 213 του Ν.4555/2018 «Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής - Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα ΚΛΕΙΣΘΕΝΗΣ Ι]» (ΦΕΚ 133/Α΄/2018).
4. Τις διατάξεις του άρθρου 78 παρ. 6 του Ν.4604/2019 «Προώθηση της ουσιαστικής ισότητας των φύλων, πρόληψη και καταπολέμηση της έμφυλης βίας -Ρυθμίσεις για την απονομή Ιθαγένειας - Διατάξεις σχετικές με τις εκλογές στην Τοπική Αυτοδιοίκηση -Λοιπές διατάξεις» (ΦΕΚ 50/τ.Α/2019).
5. Την ανάγκη πρόσληψης από το Δήμο Ρεθύμνης ενός (1) Ειδικού Συνεργάτη – Δημοσιογράφου, ο οποίος θα παρέχει εξειδικευμένες υπηρεσίες σε δημοσιογραφικά θέματα, θέματα Επικοινωνίας, Τύπου και Μέσων Ενημέρωσης.
6. Το γεγονός ότι ο Δήμος Ρεθύμνης εμπίπτει στις διατάξεις της περ. γ΄της παρ. 1 του άρθρου 163 του Ν.3584/2007, σύμφωνα με την οποία «σε δήμους με μόνιμο πληθυσμό άνω των είκοσι χιλιάδων (20.000) κατοίκων, μπορεί να συστήνεται μία (1) θέση Ειδικού Συνεργάτη, επιπλέον των προβλεπόμενων στην περίπτωση α΄, η πλήρωση της οποίας γίνεται αποκλειστικά με δημοσιογράφο που πληροί τις προϋποθέσεις του προηγούμενου εδαφίου».
7. Τα επίσημα πληθυσμιακά δεδομένα της τελευταίας απογραφής έτους 2021 (Απόφαση Ελληνικής Στατιστικής Αρχής 2846/Β4 – 461 - ΦΕΚ 2802/26.04.2023), σύμφωνα με την οποία ο πληθυσμός του Δήμου Ρεθύμνης ανέρχεται στους 57.216 κατοίκους.
8. Τον Ο.Ε.Υ του Δήμου Ρεθύμνης, ο οποίος δημοσιεύτηκε στο ΦΕΚ 2350/τ.Β΄/03.06.2021.
9. Την υπ΄ αριθ. 21630/19-06-2024 δημόσια ανακοίνωση Δημάρχου Ρεθύμνης (ΑΔΑ : 9ΧΜΝΩ1Ψ-Ν4Υ).
10. Το γεγονός ότι υποβλήθηκαν δύο (2) αιτήσεις για τη συγκεκριμένη θέση, εκ των οποίων η μία (1) απορρίφθηκε λόγω μη υποβολής των απαιτούμενων τυπικών προσόντων.
11. Την αριθ. Πρωτ. 21135/01-07-2024 αίτηση με πλήρη δικαιολογητικά του Σ. Β. του Δημητρίου, μέλους της Ενώσεως Συντακτών Ημερήσιων Εφημερίδων Αθηνών (ΕΣΗΕΑ), η οποία αποτελεί μέλος της Πανελλήνιας Ομοσπονδίας Ενώσεων Συντακτών (ΠΟΕΣΥ).
12. Την με αριθ. πρωτ. 21614/19-06-2024 βεβαίωση της Οικονομικής Υπηρεσίας του Δήμου ότι υπάρχει εξασφαλισμένη πίστωση για τη δαπάνη της μισθοδοσίας του στον προϋπολογισμού του Δήμου έτους 2024.
13. Τις διατάξεις του άρθρου 26 του ν. 4440/2016 «Ενιαίο Σύστημα Κινητικότητας στη Δημόσια Διοίκηση και την Τοπική Αυτοδιοίκηση, υποχρεώσεις των προσώπων που διορίζονται στις θέσεις των άρθρων 6 και 8 του N. 4369/2016, ασυμβίβαστα και πρόληψη των περιπτώσεων σύγκρουσης συμφερόντων και λοιπές διατάξεις» (ΦΕΚ 224/τ. Α΄/2016).

**ΑΠΟΦΑΣΙΖΟΥΜΕ**

Προσλαμβάνουμε τον Σ. Β. του Δημητρίου ως Ειδικό Συνεργάτη -Δημοσιογράφο στο Δήμο Ρεθύμνης, κατηγορίας Δευτεροβάθμιας Εκπαίδευσης, με σύμβαση εργασίας ιδιωτικού δικαίου ορισμένου χρόνου, η διάρκεια της οποίας δεν μπορεί να υπερβεί τη διάρκεια της παρούσας δημοτικής περιόδου, καθώς διαθέτει όλα τα προβλεπόμενα από την υπ’ αρ. 21630/19-06-2024 δημόσια ανακοίνωση Δημάρχου Ρεθύμνης προσόντα, καθώς και πολυετή εμπειρία - επαγγελματική ειδίκευση, στην Ελλάδα και το εξωτερικό, στη χρήση εντύπων και ηλεκτρονικών μέσων μαζικής ενημέρωσης και σε θέματα τοπικής αυτοδιοίκησης, μέσω της διοργάνωσης, του συντονισμού, της παρουσίασης και προβολής αθλητικών και πολιτιστικών διοργανώσεων ΟΤΑ Α΄ Βαθμού.

Ο ανωτέρω θα υπόκειται στην ιεραρχική εξάρτηση του Δημάρχου και δεν θα ασκεί αποφασιστικές αρμοδιότητες οποιασδήποτε μορφής. Ειδικότερα, θα παρέχει συμβουλευτικές υπηρεσίες και θα διατυπώνει εξειδικευμένες γνώσεις, γραπτά ή προφορικά, στον τομέα της ειδικότητάς του και ειδικότερα σε ζητήματα Επικοινωνίας, Τύπου και Μέσων Ενημέρωσης, συμπεριλαμβανομένων των μέσων κοινωνικής δικτύωσης, προβολής/προώθησης των πρωτοβουλιών και δράσεων του Δήμου, δημοσίων σχέσεων, διεθνών σχέσεων και διοργανώσεων.

Η πρόσληψη ενεργείται και ολοκληρώνεται με την υπογραφή από τον προσλαμβανόμενο ειδικής σύμβασης εργασίας ιδιωτικού δικαίου ορισμένου χρόνου, με την οποία θα συναφθεί η εργασιακή σχέση και θα αρχίσει η υποχρέωση για παροχή υπηρεσιών.

Η δαπάνη θα βαρύνει τον προϋπολογισμό έτους 2024 του Δήμου Ρεθύμνης, ενώ αντίστοιχες πιστώσεις θα προβλεφθούν στους προϋπολογισμούς των επόμενων ετών.

Η παρούσα απόφαση να σταλεί στην Αποκεντρωμένη Διοίκηση Κρήτης, η οποία θα φροντίσει για τη δημοσίευσή της στην Εφημερίδα της Κυβέρνησης.

**Ο ΔΗΜΑΡΧΟΣ ΡΕΘΥΜΝΗΣ**

**ΓΙΩΡΓΗΣ Χ. ΜΑΡΙΝΑΚΗΣ**

**ΚΟΙΝΟΠΟΙΗΣΗ :**

1. Αρχείο Δ/νσης Διοικητικών Υπηρεσιών
2. Ατομικό Μητρώο Ενδιαφερομένου
3. Ενδιαφερόμενο